A kardió minden sportnak hasznos kiegészítő mozgás lehet! Akár zsírégetés, akár teljesítményjavítás a cél, érdemes beiktatnod az edzéstervedbe! - Testépítés, Body building magazin
A kardió minden sportnak hasznos kiegészítő mozgás lehet! Akár zsírégetés, akár teljesítményjavítás a cél, érdemes beiktatnod az edzéstervedbe!
Akik súlyzós edzéseket végeznek, általában nagyon óvakodnak a kardiótól. Az egyik oka az, hogy félnek az izomtömegük elvesztésétől. Ez csak akkor következhet, ha túl sokat kardiózol (mondjuk heti 3-4 x több, mint 35-40 perc), plusz ehhez még egy alacsony kalóriatartalmú étrend is társul.
A másik ok pedig az, hogy nagyon unalmasnak és hasztalannak vélik. Viszont elsősorban, gondolj arra, hogy a szívedet és a légzőrendszered edzed vele, így nagyobb megterhelések mellett is jobban tud működni az izomzatod a fokozott vérellátás miatt.
Kardió szempontjából is a megfelelő mennyiségre kell fókuszálni, ami egyéni igényektől és edzettségtől függ. Egy átlagos fizikai kapacitással rendelkező egyénnek, aki mögött van legalább 1 éves edzésmúlt, kiváló hetente 3-4 alkalommal végzendő 30-40 perces erőltetett séta, 30 perc szobakerékpár vagy 15-20 perc magas intenzitású intervallum edzés HIIT.
Utóbbit érdemesebb 2-3 edzésre korlátozni hetente, mivel nagyon megerőltető, okosabb olyan napokon végezni, amikor nincs súlyzós edzés.
Kardió után nyugodtan lehet egyszerre enni, fehérjét és zsírt tartalmazó ételt, hogy ne emelkedjen az inzulinszint, ami leállítaná a zsírégetést.
A kardiónak egyébként is az anyagcsere gyorsítása a haszna, kevésbé az, hogy az edzés alatt mennyi energiát égettünk el. Kardió közben kortyolgatni lehet 10 g BCAA-t és 10 g glutamint, ami mégis megóvja az izmokat a leépüléstől, plusz a glutamin miatt az izomtónus megmarad az edzés végére.
Forrás: Kardiózni vagy nem kardiózni, ez itt a kérdés!?
- 2018-12-22 16:38:22